Käesoleval korral kulges rada Paikuse vallamaja eest Raudtee tänavale, edasi Jõekalda ja Servaku teele, sealt Vaskrääma, Tammuru, Männituka ning Seljametsa tee kaudu tagasi Raudtee tänavale kuni uuesti vallamaja juurde. Rattaretk pole mõeldud auhinnalisele kohale võidukihutamiseks. Kellegil polnud luba tagasi jõuda alla tunni. Normaalseks ajaks peetakse poolteist kuni kaks tundi. Kõige tublimad olid kindlasti noorimad ratturid. Isegi kuue aastane Jüri jõudis ringiga pärale 10 minutit alla kahe  tunni. Nii temale kui kõigile teistele 64-le osalejale anti retke läbimise järel vastav tunnistus ja 2 Kalevi vabriku Teekonna kompvekki, kuuma teed janu kustutamiseks ja küpsiseid esimese nälja peletamiseks.